Lynx

Lenze xe el nome comun dei felini del zenare Lynx (Kerr 1792).
Le lenza le ga na coa curta, e zeneralmente dei penoti su le ponte de le rechie. Le pesa da 5 a 30 kg e i ga na altezza a la spala de 55 cm.
Le frequenta soratuto i anbienti forestai no omozenei (schiarane, livinai, ecc.) e no massa fissi, onde che i cata le pichiae che i magna (pì che altro Ongolai, cofà el cavriolo, e Lagomorfi). La lenze la cazza tipicamente in tira (it. agguato), parcorendo durante el scato par zonzar la pichiada na distanza mèdia de cerca 5–10 m. Zeneralemente le lenze le giuta a megiorar le condizion del logo liminando i indivisui deboi, malai e vechi.Ocasionalmente le pol atacar bestie mesteghe. Le xe tolerante inte i confronti de la presenza umana, purché sia possibile catar pichiae a suficienza par desfamar la popołasion.

El zenare Lynx el xe sudiviso in 4 specie:
 Lenze europia o eurasiadega (Lynx lynx), dita anca Cervier o Lovo cervier
 Lenze pardina o spagnola o iberega (Lynx pardinus)
 Lenze rossa, (Lynx rufus), la pì difondesta in Amèrica, dita anca bobcat 
 Lenze canadese (Lynx canadensis)
 Caracal (Caracal caracal)

Categoria:Mamìferi